ธอส. คัดทรัพย์เด่น ราคาดี 88 รายการ ทั่วประเทศ ประมูลออนไลน์
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. จัดงาน "8/8 GHBank NPA Double Sale" ประมูลบ้านมือสองออนไลน์ ผ่าน Application : G H Bank Smart NPA วันที่ 8 สิงหาคมนี้ ระหว่างเวลา 10.00 น.-10.30 น. โดยมีทรัพย์ทั้งประเภท บ้านเดี่ยว บ้านแฝด ทาวน์เฮ้าส์ ห้องชุด อาคารพาณิชย์และที่ดินเปล่า รวม 88 รายการ ราคาเริ่มต้นประมูลให้ส่วนลดพิเศษสูงสุดร้อยละ 40 จากราคาปกติ พิเศษโปรโมชั่น คูณ 2 สำหรับลูกค้า 8 ลำดับแรกของรายการทรัพย์ในกรุงเทพฯ และปริมณฑล รวมถึง 8 ลำดับแรกของลูกค้าที่ซื้อทรัพย์ในภูมิภาคที่เสนอราคาและชนะประมูล หากโอนกรรมสิทธิ์ภายในวันที่ 29 ตุลาคม 2564 จะได้รับสลากออมทรัพย์ ธอส. ชุดเกล็ดดาวมูลค่า 5,000 บาท ซึ่งสามารถลุ้นรับรางวัลมูลค่าสูงสุดถึง 1 ล้านบาททุกเดือน รวมถึงรับส่วนลดเพิ่มอีกร้อยละ 10 จากราคาที่ปิดประมูล และเลือกใช้โปรโมชั่นผ่อนดาวน์ดอกเบี้ย 0% นานสูงสุด 4 ปี หรือ 48 เดือนได้อีกด้วย สำหรับผู้ที่สนใจเข้าร่วมประมูลสามารถดาวน์โหลด Application : G H Bank Smart NPA เพื่อลงทะเบียนเข้าร่วมประมูลออนไลน์ จากนั้นต้องโอนเงินประกันเข้าร่วมประมูลออนไลน์ภายในวันนี้ (5 ส.ค. 64)